06/11/2014 | Administración LocalMunicipal
Cambre
Notificación expediente de orde de execución 07/01/14

En relación co expediente de orde de execución 07/01/14 e a resolución da concelleira delegada da Área de Urbanismo e Medio Ambiente número 106/2014, por medio da presente e de acordo co artigo 59.5 da Lei 30/92, de réximen xurídico das administracións públicas e do procedemento administrativo común, ao non poder realizar a notificación no domicilio do interesado, procédese á súa práctica mediante anuncio no Boletín Oficial da Provincia para coñecemento dos interesados. Primeiro. Suspender inmediatamente os vertidos de augas residuais á vía pública que se están a realizar sen auto-rización dende a finca sita en Peiraio, Bribes, nº 21, de acordo co disposto nos artigos 40 e 41 da Lei 1/1995, do 2 de xaneiro de protección ambiental de Galicia. Advertir ao interesado de que no caso de non suspender os citados vertidos, poderase proceder á execución forzosa do ordenado, de conformidade co artigo 95 da Lei 30/92, de réxime xurídico das administracións públicas e do procedemento administrativo común. Segundo. Dar conta da presente ao encargado de servizos para que se vixíe o cumprimento da orde de suspensión, informando do que proceda a esta concellería. Terceiro. Iniciar expediente de orde de execución a don Manuel Ulises Sakhrani Carnasa para a adopción das medidas ne-cesarias para corrixi-lo vertido de augas residuais á rede municipal de augas pluviais que se está a producir dende a finca sita en Peiraio, Bribes, nº 21, de acordo co disposto polos Arts.199 da Lei de Ordenación Urbanística e Protección do Medio Rural de Galicia e 24 do Regulamento de disciplina urbanística, que obrigan ós propietarios de terreos, urbanizacións de iniciativa particular e edificacións a mantelas en condicións de seguridade, salubridade, ornato público e con suxeición ás normas sobre protección do medio ambiente e do patrimonio histórico, correspondendo ó Concello ordena-la execución das obras necesarias para conservar aquelas condicións, con indicación do prazo de execución. Cuarto. Conceder audiencia aos interesados polo prazo de DEZ DÍAS para que realicen as alegacións e presente os documentos e xustificacións que estimen pertinentes, de acordo co Art.84 de la Lei de réxime xurídico e procedemento administrativo común. Esta resolución, por tratarse dun acto de trámite, non pon fin á vía administrativa, polo que contra ela non cabe recurso. Non obstante, e a teor do establecido nos artigos 107 e 116 da Lei 30/1992, a orde de suspensión contida no apartado primeiro da mesma poderá recorrerse potestativamente en reposición ou ser impugnada directamente ante a xurisdicción contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o dictou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ó recibo da presente notificación e deberá presentalo perante o Xulgado do Contencioso-Administrativo de A Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poida exercitar, de ser o caso, calquera outro que estime procedente. Cambre, 20 de outubro de 2014 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz